open-index/open-wikipedia-markdown huggingface dataset:
Cécile Duflot

**Cécile Duflot** (født 1. april 1975 i Villeneuve-Saint-Georges, Val-de-Marne) er en fransk politiker som representerer De Grønne. Hun har vært fransk minister for bolig og territorial likhet (fransk: Ministre de l’Egalité des Territoires et du Logement) i regjeringen til Jean-Marc Ayrault siden 16. mai 2012.

Cécile Duflot ble valgt til nasjonal sekretær (leder) for De Grønne i 2006, 33 år gammel og hadde denne posisjonen fram til juni 2012.

## Referanser


## Eksterne lenker
* 
* Ministère de l’Egalité des territoires et du Logement, Offisiell side, hentet 16. august 2012
George Allen

**George Felix Allen** (født 1952) er en amerikansk republikansk politiker. Han var guvernør i Virginia fra 1994 til 1998 og satt i Det amerikanske senatet for Virgiania fra 2001 til 2007. Han var kandidat til Senatet i 2012.

I 2007 tapte han gjenvalg til Senatet til demokraten Jim Webb. En medvirkende årsak var at han kom med det som ble oppfattet som en rasistisk slengbemerkning til en person som jobbet for Jim Webb.

Allen ble deretter Reagan Ranch Presidential Scholar ved Reagan Ranch Board of Governors of Young America's Foundation.

I 2012 erklærte George Allen at han på nytt ville stille til valg til det amerikanske senatet. Jim Webb hadde frasagt seg gjenvalg og George Allen møtte tidligere guvernør Tim Kaine som sin demokratiske motstander i et valg som ut fra meningsmålinger lå ann til å bli svært jevnt. Kaine vant eventuelt valget med 52,87 % av stemmene mot Allens 46,96 %.

## Referanser


## Eksterne lenker
* 
* 
* 
* 
*  About George Allen, Offisiell hjemmeside, George Allen for US Senate, hentet 16. august 2012
Manuel Valls

**Manuel Carlos Valls Galfetti** (fransk: [ma.ny.ɛl vals], katalansk: [mənuˈɛɫ ˈβaʎs], født 13. august 1962 i Barcelona) er en fransk-spansk, sosialistisk politiker. Han var statsminister i Frankrike fra 31. mars 2014 til 6. desember 2016. Valls ble fransk statsborger i 1982.

## Liv og virke
### Bakgrunn
Manuel Valls er sønn av den katalanske far Xavier Valls (1923–2006) og hans hustru, den sveitsiske pedagogen, Luisangela Galfetti. På grunn av familiebakgrunnen ble han firspråklig allerede i oppveksten (fransk, italiensk, katalank, spansk), som var i det venstreorienterte parisiske intellektuelle miljø.

Valls studerte historie ved Université Panthéon-Sorbonne. I 1982 ble han fransk statsborger. I 1987 gitet han seg med Nathalie Soulié. Paret fikk fire barn. I 2010 ble Valls gift for annen gang, med fiolinisten Anne Gravoin.

### Politisk karrière
Valls var innenriksminister i regjeringen til Jean-Marc Ayrault fra 16. mai 2012, til han ble statsminister i 2014. Han var medlem av den franske nasjonalforsamlingen 2002–2012 og borgermester i Évry 2001–2012.

Han var rådgiver for statsminister Michel Rocard, med ansvar for spørsmål knyttet til ungdom fra 1988 til 1991. Fra 1991 til 1997 var han kommunikasjonsrådgiver for statsminister Lionel Jospin. 

Manuel Valls var kandidat til å bli sosialistpartiets kandidat til det franske presidentvalget i 2012. Han havnet på femteplass i første runde og støttet kandidaturet til François Hollande i annen runde.

I desember 2016 kunngjorde Valls at han ville forsøke å bli president. Han trakk seg derfor som statsminister. Han ble 6. desember 2016 etterfulgt som statsminister av Bernard Cazeneuve. Valls tapte imidlertid sosialistpartiets primærvalg til Benoît Hamon.

I mai 2019 ble han valgt inn i byrådet i Barcelona. 

### Privat
Manuel Valls er en uttalt tilhenger av fotballklubben F.C. Barcelona. Hans navnebror og fetter av hans far, har skrevet melodien til klubbens hymne.

## Referanser
Daifuku

**Daifuku** (&#22823;&#31119;) eller **daifukumochi** (&#22823;&#31119;&#39173;) er en japansk myk riskake av mochi med søtt fyll, for eksempel an (japansk søt bønnesylte). Navnet betyr «stor lykke».

## Eksterne lenker
*
Salt Lake City internasjonale lufthavn

**Salt Lake City internasjonale lufthavn**  er en større internasjonal flyplass i Salt Lake City i delstaten Utah i USA. Salt Lake City internasjonale lufthavn er både en sivil og militær flyplass (Utah Air National Guard). Flyplassen ligger 6,5 kilometer fra sentrum av Salt Lake City. I 2010 var det totalt 21 016 686 passasjerer innom flyplassen, noe som gjør den til USAs 21. største flyplass etter antall passasjerer. Det var 362 654 take-off og landinger ved flyplassen i 2010, noe som tilsvarer 994 per dag. Salt Lake City internasjonale lufthavn er USAs femtende største flyplass etter flybevegelser og den tjuefjerde i verden.

## Referanser


## Eksterne lenker
*
Vurnon Anita

**Vurnon San Benito Anita** (født 4. april 1989) er en nederlandsk-curaçaosk fotballspiller som spiller for den saudiarabiske klubben Al-Orobah FC. Han har også spilt landskamper for Nederland.

Anita flyttet til Nederland med familien sin da han var åtte måneder gammel, men flyttet tilbake til Curaçao som seksåring. I 1997 flyttet han igjen til Nederland med familien og begynte å spille for Ajax i 2005 etter å ha spilt flere år på ungdomslaget deres. Han debuterte for Nederlands A-landslag 26. mai 2010 i en vennskapskamp mot Mexico. Den første landskampen i en tellende konkurranse fikk han 7. september 2010, da han spilte fra start i en EM-kvalifiseringskamp hjemme mot Finland.

## Referanser


## Eksterne lenker
*
Que

**Que** () er et arkitektonisk element i det gamle Kina, symmetrisk plasserte vakttårn eller fortårn som settes på begge sider av en palassbort eller en herskapsbolig,. De ble også oppstilt utenfor større buddhistiske eller daoistiske kloster, og foran enkelte gravanlegg. 

*Que* er et fagbegrep som vanligvis ikke oversettes. Men på engelsk kan man av og til se det gjengitt som *Watchtower* eller *Tower*. 

De fleste av tårnene er i dag alenestående. 
Mange av dem fra Handynastiets tid befinner seg i provinsen Sichuan.

## Litteratur
* Xu Wenbin 徐文彬: *Sichuan Handai shique* 四川漢代石闕/四川汉代石阙. Beijing: Wenwu chubanshe 1992

*  

## Eksterne lenker
* 
* Han que
* Que 
* Wenwu baowu ye
* Gudai Shiren de tianmen guannian
Circuito da Guia

**Circuito da Guia**, eller **Guia Circuit**, er en gatebane på Macaohalvøya i Macao, Kina. Den er arena for Macaos Grand Prix. Banen har sitt navn etter det historiske fortet Fortaleza da Guia, som ligger øverst på høyden som banen omslutter. 

Banen består av lange rettstrekninger og trange svinger, med egenskaper som en typisk gatebane - trang, humpete og med begrensede muligheter for forbikjøring. Banen skiller seg imidlertid fra andre gatebaner på to områder - høydeforskjeller (over 30 meter mellom høyeste og laveste punkt på banen) og en svært lang hovedlangside som muliggjør topphastigheter på opptil  i Formel 3-biler. Som en følge av dette anses banen som en av de mest krevende i verden, både med hensyn til førerferdigheter, men også til oppsettet av bilen, som på samme runde må kunne håndtere både bratte bakker, trange svinger og høyhastighets-strekninger.

Guia Circuit har ikke blitt endret siden det første løpet i 1954. Depotet og start/mål-området ble i 1993 flyttet til sin nåværende beliggenhet, men banelayouten ble ikke endret. Banen er kun 7 meter bred på det smaleste punktet, som ligger i Melco-hårnålen. Hele banen er omgitt av autovern malt i svarte og gule striper. Det var tidligere en grusfelle ved svingen Reservoir Bend, men den ble fjernet i sammenheng med flyttingen av start/mål-området.

## Eksterne lenker
*
Gatebane

En **gatebane** er en racerbane som består av midlertidig avsperrede offentlige gater i en by. Fasiliteter som depot, pitbokser, autovern og tribuner blir vanligvis satt opp midlertidig og demontert igjen etter løpet, men i nyere tid har depotområde og hovedtribuner blitt permanent oppført. Banedekket, som opprinnelig er planlagt for hastigheter i normal trafikk, oppleves ofte som humpete og uten grep av racerførerne. Avkjøringssonene er små eller ikke-eksisterende, noe som gjør førerfeil mer kostbare enn på en ordinær racerbane med store avkjøringsområder. 

Den mest kjente gatebanen er Circuit de Monaco, hvor det prestisjefylte Formel 1-løpet Monacos Grand Prix arrangeres hvert år. Andre kjente gatebaner er Marina Bay Street Circuit i Singapore, Guia Circuit i Macao, Circuit de Pau i Frankrike og Valencia Street Circuit i Spania.

## Eksterne lenker
*
Citadellet (Kairo)

**Saladin-citadellet** i Kairo ( **) er et islamsk festningsverk fra middelalderen. Det ligger på Mokattam-høyden ovenfor byens sentrum. Denne høyden var i sin tid kjent for sine svale vinder og utsikt over byen. I dag er citadell-området et verneverdig område med museer og moskeer.
Ricardo Patiño

**Ricardo Armando Patiño Aroca** (født 1955 i Guayaquil, Guayas) er en ecuadoriansk politiker som var Ecuadors utenriksminister fra 2010 til 2016 og forsvarsminister fra 2016 til 2017.

Ricardo Patiño ble født i Guayaquil i 1955 og avla eksamen i økonomi ved Universidad Autonoma Metropolitana i Mexico by, Mexico i 1971. Han tok senere videre studier ved Universidad Internacional de Andalucía og fikk en mastergrad i økonomisk utvikling.

Patiño har arbeidet som professor ved Universitetet i Guayaquil og andre læresteder.

Han jobbet som rådgiver i finansdepartementet i Ecuador i noen måneder i 2005. I 2007 ble han utnevnt til kystminister før han ble politisk koordinasjonsminister fra 2007 til 2010.

Internasjonalt har han arbeidet som rådgiver for økonomisk utvikling i Nicaragua 1980-1981 og som konsulent for ILO 2000-2001.

I april 2011 krevde Patiño at den amerikanske ambassadøren til Ecuador Heather Hodges måtte forlate landet umiddelbart etter at Wikileaks dokumenter viste at amerikanske diplomater hevdet det var omfattende korrupsjon i politivesenet i Ecuador.

Wikileaks grunnleggeren Julian Assange søkte om politisk asyl i den ecuadorianske ambassaden i London i juni 2012 for å unngå utlevering til Sverige som følge av en voldtektstiltale. I juli 2012 omtalte Patiño voldtektsanklagende mot Julian Assange som lattervekkende. På en pressekonferanse 16. august 2012 erklærte Ricardo Patiño at Julian Assange var innvilget politisk asyl i Ecuador.

## Bøker

* *Desempleo y Subempleo en Guayaquil en la Década de los 90: Teoría, Conceptos, Indicadores y Tendencia*
* *Jubileo 2000, La vida antes que la Deuda* (Jubilee 2000, Life Before Debt).
* *Deuda Externa y Bonos Brady* (introduksjonen)
* *Empleo y Economía del Trabajo en el Ecuador* (medforfatter)

## Referanser


## Eksterne lenker

* MINISTER OF FOREIGN AFFAIRS, TRADE AND INTEGRATION, Offisiell hjemmeside, hentet 16. august 2012
Silverthorn

***Silverthorn*** er et musikkalbum fra det amerikanske power metal-bandet Kamelot.

Albumet er det tiende studioalbumet fra bandet, og ble utgitt av Steamhammer Records 26. oktober i Tyskland, og tre dager senere i resten av Europa. Albumet er det første med vokalist Tommy Karevik, og er bandets tredje konseptalbum. Handlingen er om en liten jente og hennes tvillingbrødre.

Gjesteartister på albumet er Elize Ryd fra Amaranthe, Alissa White-Gluz fra The Agonist, Amanda Sommerville, og den tyske cello-gruppa Ekliptica.

## Sporliste
# «Manus Dei»
# «Sacrimony (Angel of Afterlife)»
# «Ashes to Ashes»
# «Torn»
# «Song For Jolee»
# «Veritas»
# «My Confession»
# «Silverthorn»
# «Falling Like the Fahrenheit»
# «Solitaire»
# «Prodigal Son»
## «Funerale»
## «Burden of Shame (The Branding)»
## «The Journey»
# «Continuum»

## Band
* Tommy Karevik – vokal
* Thomas Youngblood – gitar
* Sean Tibbetts – bassgitar
* Oliver Palotai - keyboard
* Casey Grillo – trommer

## Eksterne lenker
*
Om kjærlighet synger de

***Om kjærlighet synger de*** er en norsk film fra 1946, regissert av Olav Dalgard med Harald Heide Steen i hovedrollen. Filmen handler om fattigdom i Oslo på 1930-tallet.

Filmen hadde premiere 30. oktober 1946 på Klingenberg kino.

## Rolleliste

## Referanser


## Eksterne lenker
*
Circuit Zandvoort

**Circuit Park Zandvoort** er en racerbane ved byen Zandvoort i Nederland. Formel 1-løpet Nederlands Grand Prix ble kjørt her tretti ganger, fra 1952 til 1985. I dag brukes banen blant annet til DTM og Formel 3.

Den opprinnelige Zandvoort-banen ble bygget i 1948. Den har siden vært endret et par ganger, senest i 1998. Banen ligger ved kysten og det er derfor ofte et problem  at det blåser sand fra strendene like ved og inn på banen.

## Eksterne lenker
* Circuit Park Zandvoort
Sarah Siddons

**Sarah Siddons**, opprinnelig  **Sarah Kemble** (født 5. juli 1755 i Brecon i Wales, død 8. juni 1831 i London), var en walisisk skuespillerinne. Hun var særlig kjent for sin opptreden i tragedier. En av hennes mest kjente roller var som Lady Macbeth i skuespillet *[[Macbeth (skuespill)|Macbeth]]*, skrevet av William Shakespeare.

## Liv og virke
Hun var datter av Roger Kemble, som var katolikk, og Sarah Ward, som var protestant. Sarah og søstrene hennes ble oppdratt i sin mors tro, guttene i barneflokken ble oppdratt som katolikker. Sarah var søster til de berømte skuespillerne John Philip Kemble, Charles Kemble,  Stephen Kemble, Ann Hatton og Elizabeth Whitlock, og tante til Fanny Kemble.

Sarah tjenestegjorde på teaterscenen allerede i barndommen - hennes far var direktør for et reisende teaterselskap, Warwickshire Company of Comedians.. 

I 1773 giftet hun seg med en ung skuespiller, William Siddons, og spilte mot ha på Cheltenhams teater, men ble i 1775 ansatt av David Garrick ved Drury Lane Theatre i London.

Hun utviklet deretter sitt talent i de større provinsbyene. Hun vendte i 1782 tilbake til Drury Lane-teateret og det var fra denne tid hun hadde sine triumver som sin tids fremste tragiske skuespillerinne. I 1806 skiftet hun over til Royal Opera House, og hennes avskjedsrolle derfra i 1812 ble nettopp en som hun hadde betatt publikum med flere ganger tidligere, som *Lady Macbeth*.

Deretter opptrådte hun bare nå og da for forskjellige veldedige formål. I ledige stunder viet hun seg med fremgang til billedhuggerkunsten. 

En statue over henne ble oppstilt i 1851 i Westminster Abbey, en annen ble avduket i 1897 i Paddington i London.

Teaterprisen Sarah Siddons Award, som ble opprettet i 1952, er oppkalt etter henne.

## Litteratur
* Jan Seewald: *Theatrical Sculpture – Skulptierte Bildnisse berühmter englischer Schauspieler (1750–1850), insbesondere David Garrick und Sarah Siddons*. Herbert Utz Verlag, München 2007, ISBN 978-3-8316-0671-9
* Bamber Gascoigne: *Encyclopedia of Britain*. BCA, London / New York / Sydney / Toronto 1993, ISBN 0-333-54764-0, S. 588.
* 
* 

## Referanser
EOS

EOS kan bety, eller være en forkortelse for:

* Eos representerer i gresk mytologi morgenrøden
* Stortingets kontrollutvalg for etterretnings-, overvåkings- og sikkerhetstjeneste (EOS-utvalget)
* Bilmodellen Volkswagen Eos
* Kameramodellserien Canon EOS (Elektro-Optisk System) 
* NASA-programmet Earth Observing System (EOS)
Jan Solberg (skuespiller)

**Jan Solberg** (født 4. september 1955 i Oslo) er en norsk tidligere skuespiller. Han debuterte som skuespiller i dramafilmen *[[Crash (1974)|Crash]]*, og har i ettertid ikke spilt i andre filmer.

## Eksterne lenker
*
Herdis Bjørhovde

**Herdis Bjørhovde** (født 30. august 1906 i Harstad, død 26. mai 1994) var en norsk forfatter. Hun utga i 1932 ungpikeromanen *Til Lykkeland* på Windju Simonsens Forlag. Boken var illustrert av Karl Dahl.

Herdis Bjørhovde var datter av skolebestyrer Nils Bjørhovde og Inga Bjørhovde. Faren Nils Bjørhovde hadde svært mange interesser, og ga i 1932 selv ut boken *Firkløveret fra Hindøya* under psevdonymet *Nils Weed*. I likhet med datterens bok var Nils Bjørhovdes bok illustert av Karl Dahl, men farens bok ble gitt ut av Lutherstiftelsens forlag.

Herdis hadde én eldre og én yngre søster. Hun giftet seg med Robert Kirkerød (1906&ndash;1991), som ble prost i Svolvær

## Til Lykkeland
Boken handler om ungpikene Gun og Beth, som møtes på lærerskole i Tromsø. Gun er fra en by i Sør-Norge, og Beth er prestedatter fra en Finnmarksby. De to unge pikene er hverandres diametrale motsetninger av både lynne og utseende, men blir raskt venninner. Boken er en romantisk beskrivelse av skolemiljø og hybeltilværelser, men svermerier og forelskelser som omdreiningspunkt. Det er ikke en roman av høy litterær kvalitet, men i retrospekt får lesere på 2000-tallet et interessant innblikk i hverdagsliv og holdninger på 1930-tallet.

## Oversettelse til svensk
Boken *Til Lykkeland* ble i 1933 utgitt i Sverige med tittelen *Till lyckoland. En pensionshistoria*.

## Referanser


## Eksterne lenker
* Digitalarkivet: Folketellingen for 1910
Kom loy

En **kom loy** (eller **Kongminglanterne** eller **kinesisk lanterne**) er en lykt laget av rispapir som sendes opp i luften ved hjelp av varmluftsprinsippet. Luften i lampen varmes av en tent voksbit i bunnen av lykten som løfter som en varmluftballong. Det thailandske begrepet *kom *'loy**' betyr flytende lanterne på norsk. Lykten svever i ca fem til syv minutter.

I Thailand og i andre deler av Asia benyttes *kom loy*er særlig omkring nyttår, men også ved andre høytider. 

Lanternen ble oppfunnet i Kina. Den har der navnet *Kongminglanterne* (kinesisk: 孔明燈), etter den angivelige oppfinneren, Zhuge Liang, hvis stilnavn var Kongming. 
Den skal opprinnelig ha hatt en militær funksjon - som varsellampe - men ifølge sinologen Joseph Needham eksperimenterte kineserne med små varmluftsballonger så tidlig som i de stridende staters tid, altså lenge før Zhuge Liangs tid.

## Referanser
Onstadtunnelen

**Onstadtunnelen** er en tunnel på E16 i Aurland. Den er 673 meter lang og går gjennom Onstadberget.

## Referanser
Ketupat

**Ketupat** er en risrett  fra Sørøstasia. Den er vanlig i Indonesia, Malaysia, Brunei og Singapore - og på Filippinene, der den heter **bugnoy**. Den serveres gjerne i høytider.

Den lages av ris innpakket i en pose av vevde palmeblader som så kokes. Når risen koker, ekspanderer kornene så at de fyller posen og risen komprimeres. Dette gir en karakteristisk form og konsistens. Ketupat serveres helst i sin forpakning og spises med rendang eller som tilbehør til satay (grillspyd).
Nils Bjørhovde

**Nils Andreas Johannesen Bjørhovde** (født 30. august 1871 i Eid i Nordfjord, død 4. februar 1947 i Harstad) var en norsk skolemann, avholdsmann, indremisjonsleder, politiker og forfatter.. Han var onkel av arkitekten Sigurd Bjørhovde.

I 1932 ga han under psevdonymet *Nils Weed* ut boken *Firkløveret fra Hindøya* på Lutherstiftelsens forlag. Samme år ga datteren Herdis Bjørhovde ut sin eneste bok, ungpikeromanen *Til Lykkeland*, på Windju Simonsens forlag. Begge bokutgivelsene var illustrert av Karl Dahl.

Nils Bjørhovde var bestyrer for folkeskolen i Harstad. I 1907 ble han innvalgt i Harstad kommunestyre som kandidat på *Avholdsfolkets liste*. Ved valget i 1910 er han ikke oppført som innvalgt, men i 1913 ble han valgt inn som representant for *Avholdspartiet*, og gjenvalgt i 1919, 1922 og 1925. Fra 1927 var han medlem av styret i Harstad Sparebank.. Han var også medlem av Troms kooperative fylkeslags første styre.

Som sentral lederskikkelse i Det norske lutherske Indremisjonsselskap var han en av hovedtalerne på *Det frivillige stiftsmøte i Bodø i 1923*, der folkeskolens undervisning ble drøftet.

## Referanser
Warren Weir

**Warren Weir** (født 21. oktober 1989 i Trelawny) er en jamaicansk sprinter som spesialiserer seg på 200 meter. Han tok bronse på 200 meter under Sommer-OL 2012.

## Karriere
På ungdomsinvå konkurrerte han på 100 og 200 meter for Calabar High School i Kingston ved *Boys and Girls Interschool Championships*, og ved CARIFTA Games 2008 på Saint Kitts og Nevis fikk han sølv på 110 meter hekk (99&nbsp;cm), bak sin landsmann Keiron Stewart, med tiden 14,13 sekunder. Han deltok også ved junior-VM i friidrett 2008, men ble der slått ut i semifinalen.

Ved det jamaicanske uttaket til sommer-OL 2012 løp han på ny personlig rekord på 200 meter, med 19,99 sekunder i semifinalen. I finalen løp han på 20,03 sekunder, og kom på 3.-plass, bak Yohan Blake og Usain Bolt, som holdt til å bli med på Jamaicas OL-lag. Etter 20,29 i kvalifiseringsheatet i OL, og 20,28 i semifinalen, løp han på ny personlig rekord i finalen, og sikret med det at Jamaica tok alle tre medaljene på denne øvelsen. Bolt tok gullet, foran Blake, med Warren Weir på tredjeplass.

## Referanser


## Eksterne lenker
*
S.U.S.A.R.

***S.U.S.A.R.*** er det første fulle studioalbumet fra Indukti. Albumet ble først lansert av plateselskapet OFF Music den 20. september 2004, og ble relansert av plateselskapet The Laser's Edge den 6. september 2005. Tittelen på albumet er en medisinsk forkortelse for *Suspected Unexpected Serious Adverse Reaction*
Albumet er delvis inspirert av Metropolis (tysk film fra 1927) av Fritz Lang.

## Sporliste
# "Freder" &ndash; (7:30)
# "Cold Inside...I" &ndash; (4:06)
# "No. 11812" &ndash; (8:00)
# "Shade" &ndash; (4:29)
# "Uluru" &ndash; (6:34)
# "No. 11811" &ndash; (7:25)
# "...and Weak II" &ndash; (9:37)
# "Mantra" (bonusspor - kun på versjonen lansert i USA)

### Besetning
* Maciej Jaskiewicz gitar
* Ewa Jabłońska fiolin
* Wawrzyniec Dramowicz trommer
* Maciej Adamczyk bass
* Piotr Kocimski gitar guitar/saz

### Gjesteopptreden
* Mariusz Duda vokal
* Anna Faber harpe

## Referanser


## Eksterne lenker
* Induktis diskografi på MusicBrainz
Jiang Yan

:*For roeren, se [[Jiang Yan (roer)]]*

**Jiang Yan** (kinesisk: 江淹, født i 444, død 505) var en kinesisk dikter og cifuforfatter i Kina. Han var en viktig litterær skikkelse under Sørdynastienes tid.

## Referanser
San Diego internasjonale lufthavn

**San Diego internasjonale lufthavn**  også kjent som **Lindbergh Field** er en internasjonal flyplass i byen San Diego i delstaten California i USA. Flyplassen ligger 4,8 kilometer nordvest for San Diego sentrum og 24 kilometer nord for den meksikanske grensen.

San Diego internasjonale lufthavn har bare én rullebane og er verdens nest travleste av alle flyplassene med en rullebane, bak London Gatwick lufthavn. På denne er det 550 take-off og landinger med tilsammen 50&nbsp;000 passasjerer ombord hver dag. I hele 2011 var det  passasjerer innom flyplassen.

## Referanser


## Eksterne lenker
*
Rikard Nordraak (film)

***Rikard Nordraak*** er en norsk dramafilm fra 1945 regissert av Alf Scott-Hansen. Filmen omhandler den norske komponisten Rikard Nordraak, blant annet kjent for å komponere melodien til den norske nasjonalsangen *[[Ja, vi elsker dette landet]]*.

## Rolleliste

## Referanser
Vi vil leve

***Vi vil leve*** er en norsk krigsfilm fra 1946, regissert av Olav Dalgard og Rolf Randall. Filmen handlet om okkupasjonstida. Professor i filmvitenskap Gunnar Iversen mener den er «en ujevn og splittet film som skjemmes av en melodramatisering som underminerer det autentiske materialet.»

Dalgard og Randal skrev manuskriptet mens de satt på Grini og fikk det smuglet ut før de ble sendt til fangenskap i Sachsenhausen 

## Handling
Den 9. april 1940 er tyske styrker er på vei mot Norge og Danmark. En pilot blir sendt for å signalisere til skip som seiler under norske flagg. Men et skip reagerer ved å skyte mot flyet. Piloten blir skadd, men klarer å lande på vannet. Han blir plukket opp av en norsk båt på vei til Kristiansand. Før piloten dør informerer han skipets kaptein Knut Viker og førstestyrmann Harald Bakken om hendelsen. Sussie Holm venter på kaptein Viker på en kai i Norge.

Men kort tid etter at skipet har gått til kai, kommer beskjeden om at Norge har blitt okkupert av Tyskland. Knut bestemmer seg for å slåss mot tyskerne, og Harald slår seg sammen med ham. De flytter snart til Haralds hjem-by Utøy, hvor de begir seg ut på farlig motstandsarbeid. De møter Haralds tidligere kjæreste Elsa, og hun og Knut blir raskt forelsket. Samtidig mistenker en nazistisk fylkesmann at Knut og Harald er involvert i en motstandsbevegelse. Sussie møter Gestapo-medlem Vogel, og vurderer å fortelle ham om Knut som hevn etter at Knut forlot henne.

## Rolleliste

## Referanser


## Eksterne lenker
*
Trevorvano Mackey

**Trevorvano Mackey** (født 5. januar 1992) er en bahamisk friidrettsutøver, som konkurrerer i sprintløp. Han representerte Bahamas under Sommer-OL 2012, der han ble utslått de innledende heatene på 200 meter.

## Referanser


## Eksterne lenker
*
Friidrett under Sommer-OL 2012 – 1500 meter kvinner

**Kvinnenes 1500 meter** under Sommer-OL 2012 i London vil bli holdt på Olympiastadion 6. til 10. august.

Den 17. august 2015 uttaler Den internasjonale voldgiftsretten for sport at den har godkjent en avtale mellom Alptekin og IAAF. Alptekin har godtatt å oppgi sin olympiske 1500 m-tittel og sone en åtteårig utestengelse for bloddoping. Alptekin har godtatt å miste alle sine resultater fra 29. juli 2010, som innbefatter det olympiske gullet i 2012 og EM-tittelen fra 2012.

## Resultater
### Runde 1
Kvalifikasjonskrav: De første 6 i hvert heat (Q) pluss de 6 utøverne med raskeste tider (q) kvalifiserte seg.

#### Heat 1

#### Heat 2

#### Heat 3

### Semifinaler
Kvalifikasjonskrav: De første 5 i hver semifinale (Q) pluss utøverne med de 2 raskeste tidene ellers (q) kvalifiserte seg.

#### Heat 1

#### Heat 2

### Finaler

## Referanser
Hvor fartøy flyte kan

***Hvor fartøy flyte kan*** er en norsk film fra 1948 som handler om den norske handelsflåten under den andre verdenskrig.

Filmen er en blanding av autentiske klipp fra krigen, både til sjøs og til lands, og dramatiserte scener som er opptatt dels under krigen og dels etterpå. Henki Kolstad og Lars Nordrum medvirker som skuespillere.

## Referanser


## Eksterne lenker
*
Elisabeth Gording

**Elisabeth Jeremiassen Gording** (1907–2001) var en norsk skuespillerinne og teaterskoleleder. Hun var ansatt ved Nationaltheatret fra 1933 til 1953. I 1957 grunnla hun Barnas teater (nå Oslo Barne- og Ungdomsteater).

Gording fikk Oslo bys kunstnerpris i 1982 og Fritt Ords honnør i 1990. Hun var utnevnt til ridder av 1. klasse av St. Olavs orden.

## Bøker
* *Barneteater. En gjøglerbok* (1965)
* *Barnas teater – Elisabeth Gording. Ti-års jubileum 1957–1967* (1967)
* *Dramatisches Spiel. Von kindlicher Improvisation zum Jugendtheater* (1971)
* *Barne- og ungdomsteatret 25 år. 1957–1982* (1985)
* *Ungt teater* (sammen med Ribu, 1990)

## Filmografi
* *[[Om kjærlighet synger de]]*  (1946)

## Referanser


## Eksterne lenker

* Elisabeth Gording i Scenewebarkivet

*
Fjellgutusjøen

**Fjellgutusjøen** er en innsjø som ligger i Engerdal i Innlandet. 

Sjøen har tilsig fra Storsjøen og Hammarsjøen i vest. Fra øst kommer elva Gutua, som renner ut av sjøen i sør, via Yttersjøen til Gutulisjøen og videre til Sverige. Fjellgutusjøen har bestander av abbor, gjedde, harr, lake, røye, sik, ørekyt og ørret.

Nordvest for vannet ligger grenda Elgådalen, der fylkesvei 221 mellom Elgå og Sverige møter fylkesvei 654 fra Femundsenden.

## Referanser
5 år – som vi så dem

***5 år – som vi så dem*** er en norsk dokumentarfilm fra 1947, regissert av Per Jonson og Bredo Lind.

Filmen handler om nordmenns innsats utenfor Norge under den andre verdenskrig. Kong Haakon VII og kronprins Olav ses i filmen.

Ola Isene er fortellerstemme og andre stemmer i filmen er Hartvig Kiran, Reidar Lunde, Hans Jacob Nilsen og Lars Nordrum.

## Referanser


## Eksterne lenker
*
Erin Cafaro

**Erin Cafaro** (født 9. juni 1983 i Modesto i California) er en amerikansk roer som deltok i de olympiske leker 2008 i Beijing og 2012 i London

Cafaro ble olympisk mester i roing under OL 2008 i Beijing. Hun var med på den amerikanske åtteren som vant åtter for kvinner foran Nederland og Romania.  Mannskapet på den amerikanske åtteren var; Cafaro, Anne Cummins, Caryn Davies, Susan Francia, Anna Goodale, Caroline Lind, Elle Logan, Lindsay Shoop og Mary Whipple som var styrmann.

Fire år senere, under OL 2012 i London vant hun en ny olympisk gullmedalje i åtter for kvinner. USA vant foran Canada og Nederland. Roerne på den amerikanske åtteren var; Cafaro, Susan Francia, Esther Lofgren, Taylor Ritzel, Meghan Musnicki, Eleanor Logan, Caroline Lind, Caryn Davies og styrmann Mary Whipple.

## OL-medaljer
*  2008  Beijing -  **Gull** i roing, åtter kvinner   USA
*  2012  London -  **Gull** i roing, åtter kvinner  USA

## Referanser


## Eksterne lenker
*
Nairo Quintana

**Nairo Alexander Quintana Rojas** (født 1990) er en colombiansk landeveissyklist. Han sykler for Movistar Team. Hans største meritt er en sammenlagtseier i Giro d'Italia i 2014. 

I 2013 vant han Baskerland rundt, og ble på forhånd sett på som en av favorittene til å vinne ungdomstrøya i Tour de France. Han endte til slutt opp som andremann sammenlagt, og tok klatretrøya, ungdomstrøya og en etappeseier.

Med sin seier i Giro d'Italia ble han den yngste vinneren av en Grand Tour siden Damiano Cunego vant Giro d'Italia i 2004.

I 2016 vant han Vuelta a España sammenlagt.

I 2022 ble han diskvalifisert fra Tour de France etter å ha testet positivt for tramadol, mens han syklet for Arkéa–Samsic. Tramadol-inntak er ikke brudd på dopingreglene, men stoffet er ulovlig å bruke under konkurranser fordi det kan føre til sløvhet og svimmelhet. Han ble derfor ikke utestengt. Quintana brøt med Arkéa–Samsic etter den positive prøven, og sto uten lag i 2023. Han returnerte til Movistar Team fra 2024, som han også syklet for fra 2012 til 2019.

## Meritter

;2010
:Sammenlagt, 6. og 7. etappe, Tour de l'Avenir

;2011
:Klatrekonkurransen, Catalonia rundt

;2012
:Sammenlagt og 1. etappe, Vuelta a Murcia
:Sammenlagt og 3. etappe, Route du Sud
:6. etappe, Critérium du Dauphiné
:Ungdomstrøya, Vuelta a la Comunidad de Madrid
:Giro dell'Emilia

;2013
:4.-plass sammenlagt og 3. etappe, Catalonia rundt
:Sammenlagt og 4. etappe, Baskerland rundt
:2.-plass sammenlagt, Tour de France
:: Ungdomstrøya
:: Klatretrøya
::20. etappe
:Sammenlagt og 5. etappe, Vuelta a Burgos

;2014
:Sammenlagt og 4. etappe, Tour de San Luis
:Sammenlagt, 16. og 19. etappe, Giro d'Italia
:Sammenlagt og 3. etappe, Vuelta a Burgos

;2015
:Sammenlagt og 5. etappe, Tirreno–Adriatico
:2.-plass sammenlagt, Tour de France
:: Ungdomstrøya

;2016
:Sammenlagt, Catalonia rundt
:Sammenlagt og etappeseier, Romandie rundt
:Sammenlagt og 10. etappe, Vuelta a España

;2017
:Sammenlagt og etappeseier, Volta a la Comunitat Valenciana
:Sammenlagt og 4. etappe, Tirreno–Adriatico
:2. etappe, Vuelta a Asturias
:9. etappe, Giro d'Italia

;2018
:7. etappe, Sveits rundt
:17. etappe, Tour de France

;2019
:6. etappe, Colombia 2.1
:18. etappe, Tour de France
:2. etappe, Vuelta a España

;2020
:Sammenlagt og 3. etappe, Tour de La Provence
:Sammenlagt og 2. etappe, Tour des Alpes-Maritimes et du Var
:7. etappe, Paris–Nice

;2021
:Sammenlagt og 1. etappe, Vuelta Asturias Julio Alvarez Mendo

;2022
: Sammenlagt og 3. etappe, Tour de la Provence
: Sammenlagt og 3. etappe, Tour des Alpes-Maritimes et du Var

## Referanser


## Eksterne lenker
* 
*
Adrián Palomares

**Adrian Palomares Villaplana** (født 18. februar 1976 i Carcaixent) er en spansk landeveissyklist.

## Meritter

;2001
:Troféu Joaquim Agostinho
;2005
:2.-plass, Euskal Bizikleta
;2006
:2.-plass, Grand Prix de Fourmies
;2007
:5. etappe, Regio-Tour
:2.-plass sammenlagt Tour of Britain
::4. etappe Tour of Britain*
;2008
3.-plass, [[Euskal Bizikleta]]*
;2009
:Sammenlagt, GP CTT Correios de Portugal:
::3. etappe étape
;2012
:Etappeseier, Vuelta Ciclista de Chile

## Referanser


## Eksterne lenker
*
Sergio Carrasco

**Sergio Carrasco García** (født 17. februar 1985 i Puerto Serrano) er en spansk landeveissyklist. Han syklet for det profesjonelle kontinentallaget Andalucía fra 2009 til 2012. Han har ingen profesjonelle seiere i karrieren, men har kjørt Vuelta a España to ganger.

## Meritter

;2009
:Bizkaiko Bira 

## Referanser


## Eksterne lenker
*
Javier Chacón

**Javier Chacón Quesada** (født 29. juli 1985 i Vélez Rubio) er en spansk landeveissyklist. Han syklet for det profesjonelle kontinentallaget Andalucía i 2011 og 2012. Han har vært profesjonell syklist siden 2008.

## Meritter

;2006
:Nasjonal Tempomester (U23)
:Sammenlagt + 1. etappe, Vuelta a Segovia
:2. etappe (TTT), Vuelta a Palencia
;2008
:Circuito Deputación de Pontevedra 
;2009
:Trofeo Guerrita
;2010
:10. etappe, Vuelta a Venezuela
;2011
:4. etappe, Vuelta Ciclista Internacional a Extremadura
;2012
:5. etappe, Azerbaïjan Tour

## Referanser


## Eksterne lenker
*
Pablo Lechuga

**Pablo Lechuga Rodríguez** (født 16. august 1990 i Jaén) er en spansk landeveissyklist. Han syklet for det profesjonelle kontinentallaget Andalucía fra 2010 til 2012. Han har vært profesjonell syklist siden 2010.

## Meritter

;2008
:Sammenlagt, Vuelta Ciclista Vegas de Granada (Junior)
::2. og 3. etappe
;2009
:4.-plass sammenlagt + 2. etappe, Vuelta Ciclista a Cartagena
;2011
:6.-plass sammenlagt Tour of China

## Referanser


## Eksterne lenker
*
Juan José Lobato

**Juan José Lobato del Valle** (født 1988) er en spansk landeveissyklist. Han har vært profesjonell syklist siden 2010.

## Meritter

;2010
:1. etappe, Vuelta Ciclista a Valladolid
:Clásica v.c. Al Alto Guadalquivir
;2011
:7.-plass, Trofeo Mallorca
:Circuito de Getxo
;2012
:2. etappe og 10. etappe, Vuelta Ciclista de Chile
:5. etappe, Tour of Qinghai Lake
;2013
:2. etappe, Vuelta a Castilla y León
:Circuit de Getxo
;2014
:3. etappe, Tour de Wallonie
:1. etappe, Vuelta a Burgos
;2015
:2. etappe, Tour Down Under
:2. og 5. etappe, Vuelta a Andalucía

## Referanser


## Eksterne lenker
*
Fuck Up

***Fuck Up*** er en norsk film fra 2012 som er skrevet og regissert av Øystein Karlsen. Det var Karlsens første langfilm, etter å ha regissert tv-serien *[[Dag (TV-serie)|Dag]]*. Flere av skuespillerne fra *Dag* er med i filmen, samt fotografen.

Filmen er produsert av det norske selskapet Viafilm og det svenske selskapet Illusion, og er spilt inn i Halden og Vänersborg.

Filmen hadde norsk premiere 16. mars 2012.

## Rolleliste

## Mottakelse
VGs filmanmelder Jon Selås ga *Fuck Up* terningkast fire,  og mente filmen var «[g]jennomarbeidet, [med] gode skuespillere i et imponerende antall, glimrende timing, flott filming, kreativt lydspor». Filmnettstedet Montages' Carl Wilhelm Müller mente man ikke skulle «overøse Fuck Up med påstander om originalitet, og det er ikke alltid filmen treffer akkurat der den sikter, men det er enkelt å sette pris på hvordan regissøren vekker frem følelser hos publikum ved å gi skuespillerne sine nødvendig utfoldelsesrom.»

## Referanser


## Eksterne lenker
* 
*
Sighnaghi

**Sighnaghi** (georgisk: სიღნაღი) er en by i regionen Kakheti sørøst i Georgia. Den er en av landets minste byer, med et innbyggertall på 1&nbsp;485 i 2014. Den er administrasjonssentrum i distriktet Sighnaghi.

Sighnaghi ligger midt i landets vindistrikt, og økonomien er derfor i stor grad basert på vinproduksjon. Byen er kjent for sine historiske monumenter og sine vakre omgivelser. På 2000-tallet har den gått gjennom et oppussingsprogram, og har blitt et viktig sentrum for Georgias turistindustri.

## Referanser


## Eksterne lenker
*
Ben Gastauer

**Ben Gastauer** (født 14. november 1987 i Dudelange) er en luxembourgsk landeveissyklist. Han syklet for det profesjonelle UCI WorldTour-laget AG2R-La Mondiale fra 2010 til 2021.

## Meritter

;2005
:2.-plass, Classique des Alpes
: Nasjonal Tempomester (Junior)
;2006
: Nasjonal Mester Landevei (U23)
;2007
: Nasjonal Mester Landevei (U23)
;2008
: Nasjonal Tempomester (U23)
:Ruota d'Oro
;2009
:2.-plass sammenlagt, Flèche du Sud
:Sammenlagt og 1. etappe, Tour des Pays de Savoie
: Nasjonal Mester Landevei (U23)
: Nasjonal Tempomester (U23)
;2012
: Nasjonal Tempomester 
;2015
:Sammenlagt og 1. etappe, Tour du Haut Var

## Referanser


## Eksterne lenker
* 
* 
* Profil på Ag2r-La Mondiale
Unge Viljer

:*For å lese om den norske spillefilmen fra 1943, se *Unge viljer*
***Unge Viljer*** var [[Norges Kommunistiske Ungdomsforbund]]s blad de første årene etter [[Andre verdenskrig|den andre verdenskrig]]. I perioden fram til [[den kalde krigen]] startet nøt både partiet [[Norges Kommunistiske Parti|NKP]] og dets ungdomsorganisasjon NKU stor popularitet, og ungdomsbladet nådde høye opplagstall.

Det første nummeret av *Unge Viljer* ble lansert i desember 1945, med undertittelen «Avisa for all aktiv ungdom». «Navnet har vi valt ikke minst med henblikk på den situasjonen vi har i dag hvor vi står overfor gjenreisinga på alle felter», oppsummerte redaksjonen i første nummer. Målet var da å gi ut bladet to ganger i måneden, og spre det i abonnement og ved salg gjennom frivillige kommisjonærer. Bladet kostet 40 øre, og kommisjonærene fikk 20 prosent - 8 øre - for hvert solgte nummer. 

I praksis ble arbeidet med å spre bladet organisert gjennom NKU-laga. Ved inngangen til 1946 hadde organisasjonen 15&nbsp;000 medlemmer, spredt på 230 lag. Det var kappestrid mellom laga om å spre flest blader. Redaksjonen lovet potensielle annonsører at bladet nådde ut til «50&nbsp;000 ungdommer over hele landet», men annonsene uteble og bladet måtte klare seg uten annonseinntekter.

Bladet ble hovedsakelig spredt i løssalg. I nummer 1 1947 blir det opplyst at bare 13 prosent av NKUs da 16&nbsp;000 medlemmer abonnerte på bladet, mens julenummeret var sendt ut i ca. 35&nbsp;000 eksemplarer - «rekord hittil». 

Men allerede første driftsåret måtte man lempe på ambisjonene. «På grunn av trykkerivansker er det ikke mulig for avisa å komme ut hver 14. dag», meldte man sommeren 1946. Problemet med å få ut nok nummer «løste» man ved å utgi dobbeltnummer. Året etter reduserte man til månedlige utgivelser.

I de første nummere av bladet var det kun oppgitt at utgiver var «Norges Kommunistiske Ungdomsforbund. [[Roald Halvorsen]], formann». [[Arne Pettersen]], Ragnhild Løken og Odin Nygård sto oppført som «sekretærer». Fra nummer 3 1946 sto [[August Rathke]] som redaktør, og fra nr. 10-11 1946 tok [[Reidar T. Larsen|Reidar Larsen]] over.

I februar 1948 ble bladet avløst av avisen *Avant-Garden'', som nå ble NKUs nye, sentrale organ.

## Referanser
Autovern

**Autovern** er et beskyttelsesgjerde av metall ved veier og gater. Det er konstruert for å hindre at kjøretøy ved uhell forlater sin kjørebane og havner utenfor bratte skråninger eller i vann, eller over i motsatt kjørefelt. Autovern blir også brukt for å hindre kjøretøy i å kollidere med farlige hindringer som bygninger, fjellskrenter eller trær, og for å beskytte sårbare områder utenfor veien, som skoleplasser, fotgjengersoner og bensinstasjoner, mot skade fra kjøretøyer på avveie.

## Se også
* Betonggris, modulær, flyttbar betongbarriære
* Midtdeler, fysisk skille mellom motgående kjøreretninger på veier
* Rumlefelt, ruglete vegmerking som gjør at kjøretøyet rister når man kjører over

## Referanser
Per Christian Hemmer

**Per Christian Møller Hemmer** (født 14. mai 1933 på Tromøy, litt utenfor Arendal, død 5. februar 2022 i Trondheim)  var en norsk fysiker.

Han var født i Arendal og ble sivilingeniør i teknisk fysikk på NTH i Trondheim i 1956. I 1959 ble han dr.techn. Etter forskeropphold ved Nordisk institutt for teoretisk atomfysikk i København dro han i 1961 til Rockefeller University i New York. Han ble dosent ved NTH i 1966 og professor i teoretisk fysikk 1969-2003. Han var også gjesteprofessor ved flere utenlandske universiteter. Han var både instituttleder og dekan ved NTH og var sentral i *International Union of Pure and Applied Physics*, blant annet som visepresident fra 1984 til 1990.  

Han var medlem i Det Kongelige Norske Videnskabers Selskab (1966), Norges Tekniske Vitenskapsakademi og innvalgt medlem i Det Norske Videnskaps-Akademi (1980). I 2017 ble han tildelt æresmedlemskap i Norsk Fysisk Selskap.

Han var sønn av Hilda Møller Kristiansen (1900–2001) og Alv Kristiansen (1900–1988). Faren var disponent og redaktør i Christiansands Tidende, Agderposten og Vestlandske Tidende.  I 1955 giftet han seg med Ellen Berntine Vorvik.

## Utgivelser
* Kvantemekanikk (Tapir forlag) 1.utg. 1980, 2.utg. 1985, 3.utg. 1993, 4.utg. 2000, 5.utg. 2005
* Statistisk mekanikk (Tapir forlag) 1.utg. 1970, 2.utg. 1990, 3. utg. 2005
* Termisk fysikk (Tapir forlag) 1.utg. 1989, 2.utg. 2002, 3.utg. 2009
* Varmelære (Tapir forlag) 1.utg. 1967, 2.utg. 1974
* Faste stoffers fysikk (Tapir forlag) 1987
* Ikkelineær dynamikk (kompendium) 2003
* Fysikk i Trondheim gjennom 100 år: 1910-2010 (2010). Med Anders Johnsson, Kjell Mork og Ivar Svare.

## Referanser


## Eksterne lenker
* Eivind Hiis Hauge: Per Christian Hemmer, *Physics Today*, 21. desember 2022, https://doi.org/10.1063/PT.6.4o.20221221a
Javier Ramírez

**Javier Ramírez Abeja** (født 14. mars 1978 i Carmona) er en spansk landeveissyklist. Han syklet for det profesjonelle kontinentallaget Andalucía fra 2009 til 2012. Han har vært profesjonell syklist siden 2004.

## Meritter

;2002
:GP Macario 
:Clasica Internacional Txuma 
;2003
:Trofeo Guerrita
:Copa de España
:Sammenlagt + 2. etappe, Vuelta Ciclista a León
:Sammenlagt + 2. etappe, Vuelta a Ávila
;2008
:1. etappe, Vuelta Ciclista a Cartagena 
:Memorial Manuel Sanroma
;2011
:8.-plass sammenlagt, Tour of Qinghai Lake
;2012
:7. etappe, Vuelta Ciclista de Chile
:1. etappe, Ruta del Sol
:Sammenlagt + 1. etappe, Azerbaïjan Tour

## Referanser


## Eksterne lenker
*
Glidekasse

En **glidekasse** eller **låskasse** er en del av et repetervåpen som huser sluttstykket og eventuell rekylfjær. Forrest i glidekassen er nomalt pipa med kammeret montert. Glidekassen er lukket i bakkant og ligger vanligvis an mot en geværkolbe i håndvåpen. På undersiden er avtrekkermekanismen festet. Innsiden av glidekassen er utformet slik at sluttstykket vil bevege seg bakover i eget spor til den blir stoppet av rekylfjæra eller støter mot bakkanten, hvoretter rekylfjæren eller skytteren selv presser sluttstykket framover igjen. Spor i glidekassen sørger for å føre sluttstykket som det skal, og tar imot låseklakkene når sluttstykket låses i fremre stilling. Glidekasse og låskasse brukes ofte omhverandre, men glidekasse kan i en del tilfeller være et mer våpenfaglig korrekt begrep.

Navnet låskasse antyder at sluttstykket låser i kassen, men på mange moderne våpen låser sluttstykket istedet i pipen, eller er i noen tilfeller helt uten låsing (for eksempel masseretardert sluttstykke). I norsk våpenlovgivning regnes **rammestykket** på pistoler og revolvere som glidekasse. Pistoler har i tillegg til rammestykket også glidestykke (noen ganger kalt *[[sleide]]*).

## Konstruksjon
På de fleste våpen er glidekassen laget i ett stykke, men en del militære automatvåpen som bygger på M-16-konstruksjonen, slik som Forsvarets HK416 har glidekassen i to deler. Glidekassen på de fleste moderne automatvåpen er laget av stanset stål, på manuelle repetervåpen og eldre automatvåpen kan de gjerne være frest ut. Materialet er vanligvis stål, men en del nyere våpen beytter også aluminium eller polymerer.

## Se også
* Skjefte
** Geværkolbe, bakre del av skjeftet.
** Pistolgrep, delen av skjeftet hvor man holder skytehånden (pistol, rifle eller hagle).
* Pipe
* Liste over glidekassegjenger

## Referanser
Stiftelsen ASTA

**Stiftelsen Asta** er en leverandør av arkivfaglige konsulenttjenester, og har over 40 ansatte.

## Arkivtjenester
Stiftelsen tilbyr arkivtjenester til både privat og offentlig sektor, som kartlegging, ordning, digitalisering, arkivdanning og klargjøring av arkiver for avlevering til depot.

## Asta 5
Stiftelsen utviklet i 1994 programvaren Asta som er et elektronisk system for registrering av historiske arkiver. Asta er nå standard registreringssystem for depoter og andre institusjoner som oppbevarer arkiv. Den siste versjonen av programmet er 5.4.

## Asta 7
Stiftelsen lanserer nå Asta 7. Programmet vil etter hvert erstatte Asta 5. Asta 7 inneholder mange av de viktigste funksjonene som Asta 5, men tilbyr i tillegg funksjonalitet for innsyn og digitaliseringsflyt. I Asta 7 blir oppdateringer rullet ut fortløpende.

## Asta Online
Programmet er en tilleggsfunksjon i Asta 5 som gjør enkle funksjoner i Asta tilgjengelige i en nettleser.

## Arkivportalen
Stiftelsen utviklet Arkivportalen i 2010. Arkivportalen.no er en nettbasert søketjeneste for arkiver på tvers av depotinstitusjoner. Arkivene publiseres fra programmet Asta 5.

Arkivportalen inngår i en nasjonal, norsk strategi for formidling av kulturmateriale. Sammen med tjenester som Digitalt museum og biblioteksystemene skal det leveres data til to sentrale søketjenester: *Norvegiana*, som er en nasjonal søketjeneste som gir brukerne mulighet til å søke på tvers av alle kildeleverandører i Norge; og *Europeana*, som er en tilsvarende tjeneste på europeisk nivå.

## Asta Mapper
Stiftelsen har utviklet verktøyet Asta Mapper for uttrekk fra elektroniske arkivbaser og overføring av både dokumenter og kataloger til godkjent arkivformat.

## Asta Innsyn
Asta Innsyn er et program som lar deg få innsyn i uttrekk fra både Noark-systemer og fagsystemer. Innsynsløsningen kan inneholde flere baser samtidig, og man kan søke på tvers av baser.

## Historikk og formål
Stiftelsen Asta ble opprettet 18. september 1995 av Arkivforbundet (tidligere navn LLP - Landslaget for lokal- og privatarkiv) i samarbeid med Riksarkivaren.

Stiftelsens overordnede formål er å fremme standardisering, kvalitetssikring og tilgjengeliggjøring av informasjon om arkivbestanden i offentlige og private virksomheter. Dette skjer ved hjelp av informasjonssystemet Asta 5, Arkivportalen, Asta Mapper og ved å levere konsulenttjenester innenfor praktisk arkivarbeid.

Stiftelsen mottar årlig støtte fra Kultur- og kirkedepartementet til utviklingen av programvaren. Norsk kulturråd er også en viktig støttespiller i utviklingen av programvaren Asta og Arkivportalen.no.

## Referanser


## Eksterne lenker
* Hjemmeside
* Arkivportalen
Aleksandr Djatsjenko (syklist)

**Aleksandr Djatsjenko** (født 17. oktober 1983) er en kasakhstansk landeveissyklist. Han syklet hele sin profesjonelle karriere for UCI WorldTourlaget Astana Pro Team.

## Meritter

;2007
:Kasakhstansk mester på tempo
:3.-plass sammenlagt, Tour of Japan
:4. etappe, Tour of Bulgaria
;2009
:7.-plass sammenlagt, Catalonia rundt
;2011
:9.-plass, VM i landeveissykling Tempo
;2012
:4.-plass sammenlagt, Tour de Langkawi
:Sammenlagt, Tour of Turkey
::3. etappe
:5.-plass sammenlagt, Østerrike rundt
;2013
:Kasakhstansk mester på landevei

## Referanser


## Eksterne lenker
* 
*
Romain Amalfitano

**Romain Grégoire Clément Amalfitano** (født 27. august 1989) er en fransk fotballspiller som spiller for den saudiarabiske klubben Al Faisaly FC. 

Hans bror er den tidligere fotballspilleren Morgan Amalfitano.

## Referanser


## Eksterne lenker
*
Hermann von François

**Hermann Karl Bruno von François** (født 31. januar 1856 i Luxemburg, død 15. mai 1933 i Berlin-Lichterfelde) var en prøyssisk offiser, til slutt General der Infanterie under første verdenskrig. Han er særlig kjent for sin rolle i de tidlige tyske seirene på Østfronten i 1914.

Han var sønn av den prøyssiske generalen Bruno von François og bror av Curt von François, og tilhørte en familie av fransk hugenottisk opprinnelse. Faren ble drept under ledelse av sine menn under Den fransk-prøyssiske krig, bare tre uker før Det andre franske keiserdømme falt som følge av slaget ved Sedan.

## Referanser


## Eksterne lenker
*
Øyersjøene

**Øyersjøene** (skogfinsk: *Öierinjärvi**)* består av *Nordre Øyersjøen* og *Søndre Øyersjøen* som ligger helt øst i Kongsvinger kommune, Innlandet. Søndre Øyersjøen er demmet opp med reguleringshøyde 4 meter, til samme nivå som Nordre Øyersjøen. Sjøene er  skilt av et 500 meter langt sund ved Bolneset. I sjøene finnes gjedde, abbor, mort, lake og ørret.

Ferdsel med motorfartøyer er tillatt med motor mindre enn 10&nbsp;hk.

Europavei 16 går vest for Øyersjøene og runder vannet i nordenden.

## Referanser




## Eksterne lenker
* NVE dybdekart 1980
Høyere enn himmelen

***Høyere enn himmelen*** er en norsk dramafilm fra 1993, regissert av Berit Nesheim. Manuset var ved Klaus Hagerup, basert på hans egen barnebok med samme navn fra 1990. I rollene var blant annet Inger Lise Winjevoll, Harriet Andersson, Arne Willy Granli Johnsen, Birgitte Victoria Svendsen og Henrik Scheele.

Filmen er spilt inn rundt Oslofjorden og ved Verdens Ende på Tjøme.

Filmen fikk terningkast 4 i Dagbladet, VG og Aftenposten.

## Handling
Filmen omhandler skolejenta Mari på 12 år som mistrives med det meste, også sin upopulære kvinnelige lærere. Etterhvert utvikles det imidlertid et vennskap mellom de to.

## Medvirkende

* Inger Lise Winjevoll – Mari
* Harriet Andersson – frøken Kjær
* Arne Willy Granli Johnsen – Morten
* Henrik Scheele – Ronald
* Birgitte Victoria Svendsen – Wenche
* Nina Helene Andersen – Randi
* Aslak Ø. Borgersrud – Henrik
* Joachim Calmeyer – Aleksander Larsen
* Gunhild Enger – Beate
* Per Jansen – rektor
* Jorunn Kjellsby – fru Beck

## Referanser


## Eksterne lenker
*